# Almanakka

### Wikipedia

Almanakka esittää painotuotteeseen vietynä vuoden kierron, tärkeät yleiset merkkipäivät sekä muuta ajankohtaista tietoa.

## [muokkaa] Yliopiston almanakka

Tunnetuin suomalainen almanakka on ollut Yliopiston almanakka. Se on ilmestynyt suomenkielisenä vuodesta 1705 ja ruotsinkielisenä jo 1600-luvulta alkaen. Vuoden 1705 almanakoista on jäljellä kaksi, mutta niistä puuttuvat etukannet. Helsingin yliopisto perusti vuoden 1994 lopulla almanakkatoimiston hoitamaan yliopiston kalenteritiedotusta ja almanakkaliiketoimintaa.

Huippuvuosinaan Yliopiston almanakkaa painettiin eri versioina reilusti yli puoli miljoonaa kappaletta joka syksy. Yhteiskunnan muutokset ja kalenterikilpailu ovat pudottaneet painosmäärää, mutta edelleen Yliopiston almanakka leviää yli 100 000 kappaleen painoksena.

Kaikkien tallessa olevien suomalaisalmanakkojen kalenteriosuudet asetettiin verkkoon syksyllä 2005. Vanhimmat arkistosta löytyvät kalenterit ovat almanakan edeltäjiä, käsin kirjoitettuja sivuja 1300-luvulta, jolloin kirjapainotaitoa ei ollut edes keksitty.

Helsingin Yliopisto menetti almanakkaoikeuden eli yksinoikeuden Suomessa myytäviin suomen- ja ruotsinkielisiin kalentereihin vuonna 1995 Suomen liityttyä Euroopan unioniin. Almanakkaan ja almanakkatoimiston hoitoon jäi sen jälkeen kansallisen nimipäiväkalenterin yksinoikeus.

## [muokkaa] Historiaa

Almanakkaa on lähes aina tehty Helsingin yliopiston Observatoriossa. Professori Jaakko Tuominen uudisti almanakkaa 1970-luvulla. Dosentti Heikki Oja on tehnyt almanakkaa 1970-luvulta lähtien. Hän tuli yliopiston almanakkatoimiston johtoon, kun se perustettiin 1994.

Vuodesta 2005 Ajasto teki nimipäiväluettelossaan merkittävän uudistuksen: jätti pilkut pois luettelosta.

## [muokkaa] Aiheesta muualla

Helsingin Yliopiston almanakkatoimisto

Haettu osoitteesta http://fi.wikipedia.org../../../a/l/m/Almanakka.html

Luokat: Ajanlasku | Tähtitiede

##### Views

- Artikkeli
- Keskustelu
- Nykyinen versio

##### Etsi